
1. ELEMENTI VREDNOVANJA:   
- slušanje s razumijevanjem 
- čitanje s razumijevanjem 
- govorenje 
- pisanje 

- jezično posredovanje (u 3. i 4. razredu) 

1A. Slušanje s razumijevanjem 
- razumijevanje slušnog teksta,  usmenog izlaganja, kao i postavljenih pitanja ili uputa, u prilagođenom tempu i u tempu izvornog govornika 
- globalno razumijevanje (teme, glavne misli, glavne poruke), selektivno razumijevanje (specifičnih informacija) i detaljno razumijevanje slušnog materijala (uz povezivanje, razlikovanje i zapisivanje novousvojenih leksičkih jedinica) 
- vrednuje se poznavanje i korištenje novousvojenog vokabulara i jezičnih struktura u kontekstu
- odgovori na pitanja (riječ, fraza ili puna rečenica) kojima se provjerava razumijevanje slušnog materijala.

1B. Čitanje s razumijevanjem 
- razumijevanje pročitanog teksta s određenim brojem na satu usvojenih riječi kao i razumijevanje uputa i pitanja  
- globalno razumijevanje (razumijevanje teme teksta, glavne misli, glavne poruke), selektivno razumijevanje (specifičnih informacija) i detaljno razumijevanje pisanog materijala  
- vrednuje se poznavanje i korištenje novousvojenog vokabulara i jezičnih struktura u kontekstu 
[bookmark: _GoBack]- odgovori na pitanja (riječ, fraza ili puna rečenica) kojima se provjerava razumijevanje pisanog teksta

 
1C. Govorenje 
- odgovaranje na pitanja o zadanom sadržaju (tekst, nastavna jedinica, obrađene teme) 
- preoblikovanje i prepričavanje teksta, opisivanje, iznošenje stavova o obrađenoj temi, uspoređivanje i razlikovanje te rasprava
- simulacije stvarne komunikacije – intervjui, sastanci, igre uloga, samostalna izlaganja 
- vođenje razgovora o obrađenim temama na satu s nastavnikom i drugim učenicima te njihovo povezivanje s osobnim životnim situacijama 
- primjena jezičnih funkcija predviđenih kurikulumom za odgovarajući razred  
- primjena pragmatičkih, sociolingvističkih, funkcionalnih i diskursnih načela engleskoga jezika u usmenoj komunikaciji te pravilno izgovaranje i intoniranje riječi i rečenica 
 
1D. Pisanje 
- samostalno ili vođeno pisanje obrađenih tekstnih vrsta (pisanje sastavaka, eseja, natuknica, bilježaka, pisama, poruka, sažetaka, opisa...) 
- primjena pragmatičkih (sociolingvističkih i funkcionalnih) i diskursnih načela engleskoga jezika u pisanju tekstnih vrsta 
 
 
1E. Jezično posredovanje 
- posredovanje u svrhu omogućavanja komunikacije među osobama koje ne govore isti jezik 
- prevođenje tekstova 
- sažimanje ili prevođenje više pisanih ili govorenih tekstova u skladu s kulturološkim obilježjima zemlje ciljnog jezika 
- sažimanje jednog ili više tekstova proizvedenih na engleskome jeziku u jedan tekst  
- vrednuju se pisano i usmeno definiranje riječi, izraza i rečenica na stranom jeziku, prevođenje s engleskoga na hrvatski i obrnuto te rješavanje testova objektivnog tipa za provjeru vokabulara

2. KRITERIJI VREDNOVANJA
	SLUŠANJE S RAZUMIJEVANJEM

	DOVOLJAN (2)
	DOBAR (3)
	VRLO DOBAR (4)
	ODLIČAN (5)

	Učenik ima velikih poteškoća u razumijevanju usmenog izlaganja ili slušnog teksta. Neke ključne i specifične informacije razumije tek uz stalnu pomoć, dodatna objašnjenja i pojednostavljene upute. Pokazuje razumijevanje fraza i najčešće korištenih riječi iz područja osobnog interesa. Ne poznaje vokabular dovoljno dobro da bi samostalno razumio slušni tekst ili izlaganje, a pogreške su česte.  
 

	Učenik uz čestu pomoć razumije neke ključne i specifične informacije iz slušnog teksta, izlaganja i pitanja izgovorena sporijim tempom. Pojedinosti sadržaja te riječi i rečenice katkad objašnjava pogrešno i neprilagođeno kontekstu, a novi vokabular uglavnom ne usvaja. Ima poteškoća pri uspoređivanju, objašnjavanju, povezivanju i razlikovanju novousvojenih leksičkih jedinica te je katkad u tome neuspješan. Pokazuje razumijevanje kraćih i jednostavnih poruka iz područja od neposrednog osobnog interesa. 

	Učenik uz povremenu pomoć razumije većinu izlaganja, a ponekad mu je za razumijevanje potrebno usporavanje tempa govora ili dodatno pojašnjenje pojedinosti. Razumije većinu ključnih i specifičnih sadržaja te riječi i rečenice uglavnom samostalno i točno pojašnjava, u kontekstu usvojenih sadržaja, uz povremenu pomoć nastavnika. Može usporediti, objasniti i razlikovati novousvojene leksičke jedinice, uz pokoju pogrešku. U stanju je razumjeti kraći govor o poznatim temama. 

	Učenik u potpunosti ili uz minimalnu prilagodbu razumije slušni tekst, usmeno izlaganje i postavljena pitanja ili upute, u prilagođenom tempu i tempu izvornog govornika. Povezuje ključne i specifične informacije s primjerima iz teksta. Riječi i rečenice razumije potpuno samostalno i točno, u kontekstu usvojenih sadržaja. Može usporediti, objasniti, povezati i razlikovati pojedinosti  sadržaja slušnog teksta te novousvojene leksičke jedinice (sinonimi, antonimi i definiranje pojmova na stranom jeziku). U stanju je razumjeti duži govor o poznatim temama. 




 

 



	ČITANJE S RAZUMIJEVANJEM

	DOVOLJAN (2)
	DOBAR (3)
	VRLO DOBAR (4)
	ODLIČAN (5)

	Učenik ima velikih poteškoća u razumijevanju pisanog teksta te ga teško razumije i uz dodatna objašnjenja i pojednostavljenja. Ima velike poteškoće pri uspoređivanju, objašnjavanju, povezivanju i razlikovanju novousvojenih leksičkih jedinica te u tim aktivnostima često nije uspješan. 
   

	Učenik djelomično razumije pisani tekst. Pojedinosti sadržaja te riječi i rečenice katkad objašnjava pogrešno i neprilagođeno kontekstu, a novi vokabular uglavnom ne usvaja. Ima poteškoća pri uspoređivanju, objašnjavanju, povezivanju i razlikovanju novousvojenih leksičkih jedinica te u tim aktivnostima katkad nije uspješan. 

	Učenik razumije gotovo cijeli pisani tekst, iako ponekad ne razumije određene pojedinosti. Dijelove sadržaja teksta, pitanja te riječi i rečenice uglavnom točno i samostalno pojašnjava ili prevodi, u kontekstu usvojenih sadržaja. Može usporediti, objasniti i razlikovati novousvojene leksičke jedinice, uz pokoju pogrešku. 

	Učenik u potpunosti razumije pisani tekst i postavljena pitanja, uključujući tekst s određenim brojem novih riječi. Ispravno zaključuje o glavnim mislima i specifičnim informacijama, a riječi i rečenice razumije potpuno samostalno i točno, u kontekstu usvojenih sadržaja. Može usporediti, objasniti, povezati i razlikovati pojedinosti sadržaja teksta te novousvojene leksičke jedinice (sinonime, antonime i definiranje pojmova na stranom jeziku). 



	GOVORENJE

	DOVOLJAN (2)
	DOBAR (3)
	VRLO DOBAR (4)
	ODLIČAN (5)

	Učenik se sporo i netočno izražava, koristeći kratke, jednostavne rečenice.
Nesamostalan je i potrebna je nastavnikova pomoć u obliku stalnog poticaja,
potpitanja i objašnjenja. Ne prilagođava izražavanje kontekstu i ne koristi
komunikacijske strategije. Koristi oskudan raspon vokabulara i gramatičkih
struktura, ne pokazuje usvojenost novoga. Pogreške su brojne i utječu na
globalno razumijevanje. Učenik je često neuspješan u izražavanju jezičnih
funkcija predviđenih kurikulumom za odgovarajući razred.
Učenik na poticaj ne uspijeva proširiti temu te ne može sudjelovati u
neusiljenom razgovoru o obrađenoj temi.
	Učenik može sporije komunicirati u jednostavnim razgovorima i izlaganjima
uz pomoć nastavnika u obliku potpitanja, poticaja i objašnjenja. Koristi kratke,
jednostavne rečenice i teže prilagođava usmeno izražavanje kontekstu.
Ponekad netočno izgovara riječi i intonira izraze. Raspon gramatičkih struktura i vokabulara je dovoljan (otprije usvojen, rijetko obogaćen
novousvojenim izrazima), a pogreške nastaju u točnoj primjeni i ponekad
utječu na globalno razumijevanje. Uglavnom se ne zna sam ispraviti. Ponekad je neuspješan u izražavanju jezičnih funkcija predviđenih kurikulumom za
odgovarajući razred.
Učenik na poticaj ne
uspijeva proširiti temu te ne može sudjelovati u neusiljenom razgovoru o obrađenoj temi/tekstu.
	Učenik koristi jezik pravilno i primjereno komunikacijskom kontekstu uz neke
pogreške u upotrebi gramatičkih struktura, odabiru riječi i slaganju rečenica koje ne utječu na globalno razumijevanje. Povremeno čini pogreške, no može ih sam ispraviti. Izgovor i intonacija su uglavnom pravilni, a raspon
vokabulara dobar te povremeno treba pomoć nastavnika za održavanje razgovora. Tijekom razgovora ponekad koristi novousvojene leksičke
jedinice relevantne za obrađeno gradivo, no većim dijelom se oslanja na
osnovne strukture. Uglavnom je uspješan u izražavanju svih jezičnih funkcija predviđenih kurikulumom za odgovarajući razred.
	Učenik koristi jezik pravilno i primjereno komunikacijskom kontekstu; koristi
pravilan izgovor i intonaciju, točno upotrebljava gramatičke strukture, vezna sredstva i širok vokabular koji točno primjenjuje. Tijekom razgovora učestalo koristi
novousvojene leksičke jedinice relevantne za obrađeno gradivo. Samostalno, bez pomoći nastavnika i
potpuno učinkovito sudjeluje u prirodnom, neusiljenom razgovoru, primjerenom kontekstu komunikacije te govori tečno, uz poneku pogrešku koja ne ometa razumijevanje. Usvojene sadržaje učenik može potpuno samostalno objasniti, povezati, usporediti, razlikovati, komentirati i analizirati te ih primijeniti u stvarnim komunikacijskim situacijama. Uspješan je u izražavanju svih jezičnih funkcija predviđenih kurikulumom za odgovarajući
razred.



	PISANJE

	DOVOLJAN (2)
	DOBAR (3)
	VRLO DOBAR (4)
	ODLIČAN (5)

	Učeniku je vrlo često potrebna pomoć u pisanju obrađenih tekstnih vrsta, a
zahtjevnije tekstne vrste ne uspijeva napisati niti uz pomoć i poticaj. Tekstovi
su često nekoherentni, uz nedostatak kohezivnih sredstava, oskudan
vokabular i raspon gramatičkih struktura. Pogreške su brojne, često ometaju
razumijevanje, no uz uložen trud i ponovno čitanje čitatelj može razumjeti
glavne misli.
	Učeniku je povremeno potrebna pomoć pri pisanju obrađenih tekstnih vrsta i
nije sposoban samostalno ispraviti pogreške nakon ukazivanja na njih.
Tekstovi su ponekad nekoherentni, učenik upotrebljava ograničen raspon
sredstava za postizanje koherencije i kohezije teksta, vokabulara i gramatičkih
struktura uz više pogrešaka koje ponekad ometaju razumijevanje teksta. Jezik
ponekad nije prilagođen svrsi i kontekstu, a sadržajna i formalna pravila
tekstne vrste i pisanja ponekad nisu točno primijenjena.
	Učenik je uglavnom samostalan i uspješan u pisanju obrađenih tekstnih vrsta.
Učenik dobro upotrebljava sredstva za postizanje koherencije i kohezije
teksta, ima dobar raspon vokabulara i gramatičkih struktura, uz pogreške koje
uglavnom ne ometaju razumijevanje teksta. Nakon ukazivanja na nedostatke
učenik je sposoban ispraviti pogreške. Jezik je uglavnom prilagođen svrsi i
kontekstu, a sadržajna i formalna pravila tekstne vrste i pisanja su uglavnom
točno primijenjena.
	Učenik je potpuno samostalan i uspješan u pisanju obrađenih tekstnih vrsta.
Napisanim tekstovima i sadržajno i formalno ostvaruje zadatak u potpunosti.
Uspješno koristi raznolika sredstva za postizanje kohezije i koherencije teksta
te široki raspon vokabulara i gramatičkih struktura, uz pokoju pogrešku koja
ne ometa razumijevanje teksta. Jezik je prilagođen svrsi i kontekstu, a
sadržajna i formalna pravila tekstne vrste i pisanja su točno primijenjena.



	JEZIČNO POSREDOVANJE

	DOVOLJAN (2)
	DOBAR (3)
	VRLO DOBAR (4)
	ODLIČAN (5)

	Učenik uz stalnu pomoć nastavnika prevodi i/ili sažima jedan ili više pisanih i govornih tekstova. Tek uz pomoć nastavnika djelomično vodi računa o kulturnim posebnostima jezika. Raspon vokabulara je ograničen, a pogreške u primjeni su brojne i često utječu na globalno razumijevanje. Ne poznaje vokabular dovoljno dobro da bi mogao samostalno prevoditi tekstove, a pogreške pri prevođenju su česte. Ima velikih poteškoća u definiranju riječi i pojmova, navođenju sinonima i parafraziranju izraza. 

	Učenik uz čestu pomoć nastavnika prevodi i/ili sažima jedan ili više pisanih i govornih tekstova. Djelomično vodi računa o kulturnim posebnostima jezika. Raspon vokabulara je dobar, no pogreške u primjeni ponekad utječu na globalno razumijevanje. Riječi i rečenice na mjestima prevodi pogrešno i neprilagođeno kontekstu. Pokazuje poteškoće pri definiranju riječi i pojmova, navođenju sinonima i parafraziranju izraza. 

	Učenik uz povremenu pomoć nastavnika prevodi i/ili sažima jedan ili više pisanih i govornih tekstova. Uglavnom vodi računa o kulturnim posebnostima jezika. Raspon vokabulara je vrlo dobar, iako manje pogreške u primjeni povremeno nastaju, no ne utječu značajno na globalno razumijevanje. Riječi i rečenice uglavnom prevodi točno i prilagođeno kontekstu. Također uglavnom točno definira riječi i pojmove, nudi sinonime i parafrazira izraze.  

	Učenik samostalno prevodi ili sažima pisani i govorni tekst, pritom vodeći računa o kulturnim posebnostima jezika. Raspon vokabulara iz prethodno obrađenih sadržaja je širok te ga uspješno i točno primjenjuje. Samostalno definira riječi i pojmove, nudi sinonime i parafrazira izraze. 



Kriteriji vrednovanja ispita slušanja s razumijevanjem/ ispita čitanja s razumijevanjem/ ispita pisanja vrednuju se prema bodovnoj skali koja odgovara: 90% - odličan (5), 80% - vrlo dobar (4), 70% - dobar (3), 60% - dovoljan (2). Moguća su odstupanja zbog procjene težine i riješenosti ispita, a prema stručnoj procjeni nastavnika.
U slučaju ispita tip državne mature (4. razred), nastavnik ima pravo prilagoditi kriterije vrednovanja kako bi bili što vjerodostojniji kriterijima vrednovanja ispita na državnoj maturi.

Zaključna ocjena na kraju nastavne godine temelji se na rezultatima iz svih elemenata vrednovanja te na ukupnoj aktivnosti učenika tijekom cijele nastavne godine. U obzir se uzimaju rezultati i sumativnog i formativnog vrednovanja (s podjednakim udjelom u konačnoj ocjeni). Prema Pravilniku o načinima postupcima i elementima vrednovanja učenika u osnovnoj i srednjoj školi, zaključna ocjena ne mora proizlaziti iz aritmetičke sredine ocjena upisanih u e-Dnevnik.

